หาสาเหตุและวิธีแก้ไข รับมือหากสุนัขฉี่ในบ้าน พาสุนัขไปฉี่ข้างนอก
สุนัขไม่ได้ฉี่ในบ้านโดยตั้งใจ สุนัขอาจมีปัญหาสุขภาพอย่างเช่น เป็นโรคเบาหวาน จึงเป็นสาเหตุให้มันฉี่บ่อย เพราะกินน้ำบ่อยสุนัขของเรารู้ว่ามันควรฉี่ข้างนอก แต่มันอาจยังปวดฉี่อยู่หลังจากกลับเข้ามาในบ้าน  การที่ลูกสุนัขฉี่ในบ้านหลังกลับมาจากข้างนอกอาจมีสาเหตุหลายอย่าง เช่น กล้ามเนื้อกระเพาะปัสสาวะอ่อนแอ ยังไม่รู้ว่าควรหรือไม่ควรฉี่ที่ไหน เป็นต้น ถ้าสุนัขยังคงฉี่ในบ้านหลังกลับมาจากข้างนอก พามันไปหาสัตวแพทย์  สัตวแพทย์จะตรวจร่างกายสุนัขและวินิจฉัย (ตรวจเลือด ตรวจปัสสาวะ) เพื่อจะได้รู้ว่ามีเหตุผลทางการแพทย์ใดที่เป็นสาเหตุของการที่สุนัขฉี่ในบ้าน การรู้สาเหตุว่าทำไมสุนัขถึงฉี่ในบ้านจะช่วยให้เรารู้แนวทางในการแก้ไขเพื่อหยุดพฤติกรรมนี้ ถ้าสุนัขฉี่ในบ้านเพราะป่วยเป็นโรคอะไรบางอย่าง การรักษาโรคนั้นให้หายจะช่วยหยุดพฤติกรรมนี้ได้ ตัวอย่างเช่น หากสุนัขของเราป่วยเป็นโรคเบาหวานหรือโรคไต สัตวแพทย์จะวางแผนการรักษาโรคให้แก่สุนัขของเราได้ ถ้าเป็นเพราะกล้ามเนื้อกระเพาะปัสสาวะอ่อนแอ ก็จะมีการให้ยาที่ช่วยให้กล้ามเนื้อกระเพาะปัสสาวะแข็งแรงขึ้น อาจใช้เวลาสักพักกว่าสุนัขจะเลิกฉี่ในบ้านหลังกลับมาจากข้างนอก ถ้าเรายังเจอฉี่ของสุนัขภายในบ้าน อย่าทำโทษสุนัขด้วยการเอาหน้าของสุนัขไปจุ่มฉี่  การทำแบบนี้ไม่เพียงจะทำให้การฝึกไม่ได้ผลเท่านั้นแต่ยังทำให้สุนัขกลัวเราด้วย สุนัขอาจคิดว่าปัญหาคือการฉี่ต่อหน้าเรา ไม่ใช่การฉี่ภายในบ้าน ฉะนั้นมันอาจเลือกฉี่ในบริเวณที่จะไม่มีใครมาเห็นแทน อย่าทำโทษสุนัข ถ้าเราจับไม่ได้คาหนังคาเขาว่ามันฉี่ในบ้าน  ถ้าเราพยายามลงโทษหลังจากที่สุนัขฉี่ในบ้านไปแล้ว มันก็จะไม่รู้ว่าเราลงโทษมันเรื่องอะไร ถ้าเราโชคดีบังเอิญเห็นกับตาว่าสุนัขกำลังจะฉี่ในบ้าน ให้ร้องห้ามด้วยน้ำเสียงที่ดังฟังชัดว่า "อย่า!" และพามันออกไปข้างนอกทันที ชมสุนัขเมื่อมันฉี่ในบริเวณที่กำหนดแล้ว อย่าตะคอกหรือตวาดสุนัข ถ้าสุนัขได้กลิ่นฉี่ของมันในบ้าน มันก็จะกลับมาฉี่ที่จุดเดิม กำจัดกลิ่นฉี่ให้หมดไปโดยใช้น้ำยาทำความสะอาดจากเอนไซม์สำหรับกำจัดกลิ่นปัสสาวะของสัตว์เลี้ยงโดยเฉพาะ เพราะสามารถสลายแอมโมเนียในปัสสาวะได้ จึงสามารถกำจัดกลิ่นปัสสาวะออกไปได้หมด น้ำยาทำความสะอาดทั่วไปที่ใช้กันในครัวเรือนจะไม่ สามารถกำจัดกลิ่นปัสสาวะให้หมดไปได้  แอมโมเนียทำให้ปัสสาวะมีกลิ่นที่ฉุนมาก อย่าให้สุนัขเข้ามาในบริเวณนั้นจนกว่าเราจะทำความสะอาดเสร็จและบริเวณนั้นแห้งสนิทแล้ว การฝึกสุนัขให้ฉี่เป็นเวลาอย่างสม่ำเสมอเป็นหัวใจสำคัญของการฝึกสุนัขในบ้าน เราต้องฝึกสุนัขให้ออกไปฉี่ข้างนอกบ้านตามเวลาอย่างเช่น หลังตื่นนอน หลังกินอาหาร และก่อนเข้านอนประมาณ 20 นาที เป็นต้น การฝึกนี้จำเป็นอย่างยิ่งสำหรับลูกสุนัข เพราะลูกสุนัขมีกล้ามเนื้อกระเพาะปัสสาวะที่ยังอ่อนแออยู่และยังเรียนรู้อยู่ว่ามันควรจะฉี่ที่ไหน การมีจุดให้สุนัขฉี่อย่างชัดเจนจะช่วยสอนให้มันฉี่ข้างนอกบ้าน ไม่ใช่ฉี่ในบ้าน ถ้าเรามีพื้นที่หลังบ้าน ใส่สายจูงให้สุนัขแล้วพาไปที่บริเวณซึ่งที่มีที่กำบังเพื่อจะได้สามารถปกป้องมันจากสภาพอากาศอันเลวร้ายได้ (ฝนตก ลมแรง) เวลามันออกมาฉี่ข้างนอก ให้สุนัขเลือกจุดสำหรับฉี่ของมันเองในบริเวณนี้  ชมสุนัขเวลามันฉี่ในบริเวณนี้หรือแสดงความสนใจในบริเวณนี้ เราจะไม่ใช้วิธีนี้หากสุนัขของเรามีจุดสำหรับฉี่เป็นของมันเองแล้ว หรือเราไม่มีพื้นที่หลังบ้าน การเล่นกับสุนัขอาจทำให้มันหันไปสนใจการเล่นแทนที่จะฉี่ให้เสร็จ ลูกสุนัขมักจะเป็นแบบนี้ มันวอกแวกง่าย เมื่อเราพาสุนัขไปฉี่ข้างนอก ปล่อยให้มันฉี่เสร็จก่อน อย่าเพิ่งเล่นกับมันตอนนั้น ให้เราอยู่นิ่งๆ จนกว่าสุนัขจะฉี่เสร็จ หากกระเพาะปัสสาวะของสุนัขยังไม่เต็ม สุนัขอาจฉี่ไม่เสร็จทันทีในตอนที่มันอยู่ข้างนอก สุนัขอาจต้องการเวลาสักหน่อยเพื่อให้กล้ามเนื้อกระเพาะปัสสาวะผ่อนคลายเพียงพอที่จะขับฉี่ออกมา ถ้ายังเป็นลูกสุนัข มันก็อาจต้องใช้เวลาสักสองสามนาทีกว่าจะจดจ่ออยู่กับการหาจุดสำหรับฉี่ได้ อย่าตกใจหากสุนัขของเราฉี่หลายครั้ง มันอาจต้องฉี่หลายครั้งหน่อยกว่าจะเสร็จ กล่าวชมสุนัขและอาจให้ของกินด้วยก็ได้เมื่อมันฉี่เสร็จแล้ว การทำแบบนี้จะช่วยให้สุนัขคิดว่าการฉี่ข้างนอกบ้านเป็นพฤติกรรมที่สมควรทำ ถ้าเราอยากให้ของกินแก่สุนัข ให้เอาของกินซ่อนไว้ก่อนจนกว่ามันจะฉี่เสร็จแล้ว หากสุนัขเห็นของกินก่อน มันอาจสนใจของกินแทนที่จะฉี่ให้เสร็จ ถ้าเรากำลังรีบ เราคงต้องการกลับเข้าไปในบ้านทันทีเมื่อสุนัขฉี่เสร็จ แต่สำหรับสุนัขของเราแล้วนี้เป็นการแสดงสัญญาณสิ้นสุด "ช่วงเวลาสนุก" นอกบ้าน มันอาจยังฉี่ไม่เสร็จ ก็เลยกลับไปฉี่ในบ้านอีกครั้ง แทนที่เราจะรีบกลับเข้าไปในบ้านทันที ให้เวลาสุนัขได้สนุกอยู่นอกบ้านอีกสักพัก หรือพาสุนัขไปเดินเล่นต่อแม้สุนัขจะฉี่เสร็จแล้วก็ตาม ถ้าสภาพอากาศเลวร้าย ให้รีบกลับเข้ามาในบ้าน เพราะสุนัขของเราคงอยากกลับเข้ามาในบ้านเช่นกัน
หาสาเหตุของการที่สุนัขฉี่ในบ้าน. ให้สัตวแพทย์ตรวจสุขภาพของสุนัข. รักษาโรคที่สุนัขเป็นอยู่ หากจำเป็น. อย่าเอาหน้าของสุนัขไปจุ่มฉี่ของมัน. ทำโทษสุนัขในตอนที่มันกำลังฉี่ในบ้านทันที. กำจัดกลิ่นฉี่ให้หมดไป. ฝึกสุนัขให้ฉี่เป็นเวลาอย่างสม่ำเสมอ. กำหนดจุดฉี่ของสุนัขให้ชัดเจน. อย่าเล่นกับสุนัข. ให้เวลาสุนัขฉี่ 10‒15 นาที. ให้รางวัลสุนัขหลังจากมันฉี่เสร็จแล้ว. อย่ารีบกลับเข้าไปในบ้านทันทีหลังจากสุนัขฉี่เสร็จ.
https://www.wikihow.com/Stop-a-Dog-from-Urinating-Inside-After-Going-Outside https://www.wikihow.com/Stop-a-Dog-from-Urinating-Inside-After-Going-Outside https://www.wikihow.com/Stop-a-Dog-from-Urinating-Inside-After-Going-Outside
Learning About Inappropriate Urination Responding to Indoor Accidents Going Outside with Your Dog